Man se lyk in veld gevindArgieffoto Die liggaam van ŉ onbekende man is Maandagmiddag in ŉ veld langs die R82 in Walkerville in Gauteng gevind. Russel Meiring, woordvoerder van ER24, het gesê ŉ verbyganger wat deur die veld geloop het, het die liggaam omstreeks 12:00 gewaar. “Toe paramedici op die toneel aankom het hulle die man aangetref waar hy ŉ ent weg van die pad af gelê het. Dit was duidelik dat hy al ŉ tyd lank dood was,” het Meiring gesê. Dit is nie duidelik wat die oorsaak van die man se dood was nie. Meiring het gesê die polisie ondersoek die saak.